JKW-KABAB-18-TSHA-018-wylie
From Khyentse Lineage - A Tsadra Foundation Project
- /__/dz+nyA_na_br-i_Sh+tA_be_sh+ya_ti_nA_ma_tri_kA_ya_gu_ro_r+Yo_gA_sti_/__/__@#/__/sku gsum bla ma'i rnal 'byor ye shes char 'bebs zhes bya ba bzhugs so/__/na mo gu ru b+h+yaH__de la 'dir sku gsum bla ma'i rnal 'byor la brten nas zung 'jug gi go 'phang myur du 'grub par 'dod na/__dbang thob cing dam tshig dang sdom par ldan pas/__dad pa dang*/__nges 'byung gi bsam pa dang*/__byang chub kyi sems shugs drag tu bskyed bzhin pa'i ngang*/__mdun gyi nam mkhar skyabs yul rnams mngon sum lta bur dmigs te skyabs sems bya ba ni/__na mo/__/bdag sogs 'gro kun deng nas byang chub bar/__/'chi med sku gsum lha la skyabs su mchi/__/gzhan don zung 'jug go 'phang myur thob phyir/__/smon dang 'jug pa'i byang chub sems bskyed do/__/lan gsum/__rdor sems sgom bzlas ni/__rang gi spyi bor bla ma rdo rje sems/__dkar gsal rdo rje dril 'dzin yum dang 'khril/__thugs kar zla steng hU~M mthar sngags phreng 'khor/__bdud rtsi'i rgyun babs nad gdon sdig sgrib sbyangs/__stobs bzhi'i gnad dang ldan pas yi ge brgya pa nyer gcig la nyung mtha' byas pa bzlas nas*/__bshags sdom kyi mthar rang la bstim/__dngos gzhir bla ma'i rnal 'byor ni/__oM swa b+hA wa shud+d+haHsarba d+harmAHswa b+hA wa shud+d+ho\u0f85haM/__/snod bcud thams cad mi dmigs stong pa'i ngang*/__/snang srid rnam dag 'chi med pad+ma 'od/__/dag pa'i zhing bkod mtshan nyid yongs su rdzogs/__/de dbus pad+ma nyi ma bam ro'i steng*/__/rang nyid gzhi lus dbang chen rta mchog dpal/__/dmar smug gri thod gar dgu'i nyams dang ldan/__/rdo rje phag mo yum dang gnyis med sbyor/__/khro bo'i chas rdzogs me dpung dbus na 'gying*/__/bde chen 'khor lo 'ja' zer thig le'i klong*/__/rtsa ba'i bla ma sprul sku thod phreng rtsal/__/mthing gsal mdangs ldan khro 'dzum mtshan dpes mdzes/__/rdo rje dril 'dzin mtsho rgyal dkar mo 'khril/__/yid 'phrog rin chen rus pa'i rgyan gyis spras/__/zhabs gnyis skyil krung pad nyi zla steng rol/__/thugs kar chu skyes ge sar rgyas pa'i dbus/__/longs spyod rdzogs sku 'phags mchog spyan ras gzigs/__/zhi 'dzum phyag g.yas mchog sbyin g.yon pad dkar/__/dar dang rin chen rgyas mdzes phyed skyil bzhugs/__/ral pa'i skra gseb chos sku snang mtha' yas/__/dmar po mnyam gzhag bdud rtsi'i lhung bzed bsnams/__/mtshan dpe'i dpal 'bar chos gos rnam gsum gsol/__/zhabs gnyis rdo rje skyil krung pad zlar rol/__/mtha' skor bla ma mchog gsum yi dam lha/__/dpa' bo mkha' 'gro'i chos srung nor lha'i tshogs/__/dpag yas nam mkha' khyab par gsal ba yi/__/kun kyang gnas gsum rdo rje'i 'bru gsum mtshan/__/de las 'od zer phyogs bcur rab 'phros pas/__/ye shes spyan drangs gnyis su med par gyur/__/hU~M:__o rgyan yul gyi nub byang mtshams:__pad+ma ge sar sdong po la:__ya mtshan mchog gi dngos grub brnyes:__pad+ma 'byung gnas zhes su grags:__'khor du mkha' 'gro mang pos bskor:__khyed kyi rjes su bdag bsgrub kyi:__byin gyis brlab phyir gshegs su gsol:__oM AHhU~M badz+ra gu ru pad+ma thod phreng rtsal badz+ra sa ma ya dzaHsid+d+hi pha la hU~M AHhU~M hU~M hU~M:__zhes yang yang brjod pas byin dbab/__dzaHhU~M ba~M hoHsa dbyer med du bsams la/__tshogs bsags shing sdom pa bzung ba ni/__bla ma sku gsum rgyal ba sras bcas la/__/mi phyed gus pas phyag 'tshal skyabs su mchi/__/phyi nang gsang ba bla med mchod sprin 'bul/__/bcas dang rang bzhin nyams pa'i sdig ltung bshags/__/so thar byang sems gsang sngags sdom pa rnams/__/srog gi phyir yang mi btang ci nus bzung*/__/'dis mtshon dge tshogs chos dbyings chen por bsngo/__/'gro kun bla med byang chub myur thob shog__/maN+Dal rgyas pa'am/__bsdu na/__bdag gzhan dus gsum longs spyod dge tshogs dang*/__/rab 'byams sku gsum zhing gi mchod pa'i sprin/__/blo yis blangs te dpal ldan bla mar 'bul/__/bzhes nas mchog dang thun mong dngos grub stsol/__/oM gu ru bud+d+ha bo d+hi satwA rat+na maN+Dal pU dza me g+ha sa mu dra s+pha ra Na sa ma ye AHhU~M/__gsol 'debs rgyas pa ji ltar rigs pa'i mthar/__bde chen zhing na chos sku snang mtha' yas/__/gru 'dzin ri bor longs sku spyan ras gzigs/__/pad+mo bkod par sprul sku thod phreng rtsal/__/dbyer med drin can rtsa ba'i bla ma la/__/mi phyed gdung shugs drag pos gsol 'debs na/__/'di nas bzung ste byang chub snying po'i bar/__/'bral ba med par rtag tu rjes bzung nas/__/dbang bskur byin rlobs mchog thun dngos grub stsol/__/ces gsol ba btab pas/__spyi bo'i bla ma sku+u gsum gyi thugs ka nas 'od zer 'phros/__'phags pa mchod/__sems can gyi don byas tshur 'dus gnas gsum du thim/__slar yang so so'i gnas gsum nas sku phyag rgya/__gsung yig 'bru/__thugs phyag mtshan gyi rnam pa bsam gyis mi khyab pa 'phros/__rang gi gnas gsum du sib sib thim pas sku gsung thugs kyi dbang dang byin rlabs dngos grub ma lus pa thob par gyur/__ces dmigs pa'i rten goms dang ma bral bas/__oM a mi d+he wa hrIH__oM ma Ni pad+me hU~M hrIH__oM AHhU~M badz+ra gu ru pad+ma sid+d+hi hU~M/__zhes pa rnams ji ltar rigs pa bzlas/__tshe sgrub dmigs bsal byed na/__/spyi bo'i rigs bdag snang ba mtha' yas kyi thugs ka nas 'od zer phyogs bcur 'phros pas rang gi bla tshe chad pa yar ba/__nyams pa mtha' dag dang*/__'khor 'das lam gsum gyi tshe bsod dpal 'byor ye shes yon tan thams cad phyag gi lhung bzhed kyi nang du bsdus te/__de las 'chi med ye shes kyi bdud rtsi'i chu rgyun dpag tu med pa byung*/__bla ma thod phreng rtsal yab yum gyi spyi bo nas zhugs/__sbyor mtshams nas brgyud/__rang gi spyi bo tshangs pa'i bu ga nas mar zhugs/__lus kyi nang thams cad gang*/__dus ma yin pa'i 'chi ba'i 'jigs pa bag chags dang bcas pa thams cad byang zhing dag__/'chi med tshe dang ye shes kyi dngos grub thob par gyur/___oM a mA ra Ni dzI ban+ti ye swA hA/__zhes bzla zhing rlung kha sbyor du bzung*/__thun mthar lam dbang blang ba ni/__gsol 'debs kyi mthar/__spyi bo'i steng gi bla ma 'khor bcas rnams/__/'chi med bdud rtsi'i rnam par 'od du zhu/__/rang lus kun khyab nad gdon sdig sgrib dag__/dbang bzhi thob cing sku bzhi'i sa bon bzhag__/mthar thug sems nyid ka dag chos kyi sku/__/lhun grub 'od gsal rnam rol longs spyod rdzogs/__/zung 'jug shar grol dus mnyam sprul pa'i sku/__/dbyer med ma bcos gnyug ma'i rang zhal blta/__/ces brjod cing*/__de yang spyi bo'i lha tshogs 'od du zhu ba'i bdud rtsis rang nyid dbang chen he ru kar gsal ba'i rtsa gsum 'khor lo bzhi gang bas yab yum lus dkyil gyi lha dang bcas pa lhag par gsal ba'i lhar snang sgyu ma lta bu la sems 'dzin pa bum dbang gi lam/__lus gnad dang bcas rlung ro bsal te 'khor lo re rer 'jam rlung bum pa can ci rigs pa bzung ba gsang dbang gi lam/__de la brten nas dga' ba bzhi'i ye shes skyes par bsam pa sher dbang gi lam/__de thams cad kyang rig stong rjen pa skad cig ma'i ngang las mi 'da' ba dbang bzhi pa'i lam mo/__/de nas spro na yi dam gyi bzlas pa bya ba ni/__rang nyid dbang chen thugs kar nyi zla'i dbus/__/hrIHmthar sngags phreng 'khor ba'i 'od zer gyis/__/'phags pa mchod cing 'gro kun sgrib gnyis sbyangs/__/snang grags rigs gsum lha sngags chos skur shar/__oM hrIHbadz+ra kro d+ha ha ya grI ba hu lu hu lu hU~M phaT/__zhes ci nus dang*/__slar yang yab yum gnyis ka'i gnas bzhi nas/__/rigs bzhi dpa' bo mkha' 'gro dpag med 'phros/__/snang sems dbyer med 'od gsal gnyug ma'i ngang*/__/rnam bzhi'i phrin las lhun gyis grub par gyur/__hrIHba~M ha ri ni sa ra tsa hrI ya tsit+ta hrIng hrIng dza dzaH__shAn+tiM puSh+tiM wa shaM mA ra ya phaT/__ces pa'ang cung zad bzlas mthar/__snod bcud 'od zhu rang la thim/__/rang yang thugs srog hrIHyig la/__/de nyid mi dmigs 'od gsal ngang*/__/spros bral stong pa nyid du gyur/__/zhes pa'i don la rtse gcig tu mnyam par bzhag__/de las ldang ba na/__slar yang rang dang snang ba thams cad skad cig gis lha sngags ye shes kyi 'khor lor sad par bsams la/__dge ba 'di yi myur du bdag__/bla ma sku gsum 'grub gyur nas/__/sogs bsngo smon gyis rgyas gdab/__spyod lam la 'jug pa'i tshe/__rang nyid dbang chen he ru kar gsal ba'i snying gar sku gsum bla ma'i lha tshogs gsal btab nas/__kha zas ye shes kyi bdud rtsi dang*/__gos lha rdzas kyi na bzas mchod par bsams la longs spyad/__tshogs drug gi snang ba gang shar yang tha mal gyi snang zhen spangs te lha sngags ye shes kyi rol par lam khyer dang ma bral bar bya/__nub mo nyal ba'i dus su/__snying ga'i bla ma yab yum gyi sku las byung ba'i 'od kyis lus kyi nang thams cad gang ba la rlung sems bsdus te khams gsos las/__'od gsal zin par 'gyur zhing*/__tho rangs ldang ba'i tshe sku gsum bla ma'i lha tshogs kyis nam mkha' nas DA ma ru'i sgra sngags kyi gdangs su bsgrags pas bskul te 'od gsal las ldang bar mos la/__lhar gsal bzhin pa'i ngang nas ldang ste/__ji skad du bshad pa'i lam gyi rim pa rnams thun drug gam/__bzhi la sogs par nyams su blangs pas rab tshe 'di nyid la zung 'jug gi go 'phang mngon du byed par 'gyur ro/__/gal te dbang po 'bring tshe 'dir ma grol na 'chi khar sangs rgyas par byed pa 'da' ka ma'i rnal 'byor khyad par ba ni/__snod bcud thams cad 'od du zhu nas rang lhar gsal ba la thim/__yum ba~M yig gi rnam pas yab la thim pas/__rang gi lus zag med 'ja' tshon gyi rang bzhin du gyur/__sems rgyud la bde stong gi ye shes bsam gyis mi khyab pa skyes te/__spyi bo'i ha~M yig las dkar cha thur du babs pas bde ba/__lte 'og gi dmar cha gyen du ldog pas gsal ba/__de gnyis snying ga'i hrIHla thim pas mi rtog pa'i ye shes nyams su myong*/__mthar lus 'od kyi rang bzhin gyis hrIHla thim/__hrIHskar mda' 'phangs pa bzhin yum mtsho rgyal la thim/__de yab la/__de rigs kyi bdag po la thim/__rigs bdag bde chen pad+mo bkod pa'i zhing khams su yud kyis gshegs par bsams la dmigs bsam brjod pa dang bral ba'i ngang du mnyam par bzhag__/slar yang nam mkha' las sprin brdol ba'i tshul gyis rigs bdag dang*/__de las bla ma yab yum ye shes sems dpa' dang bcas pa dang*/__yum gyi thugs ka nas hrIHyig rang nyid gnas pa'i go sar babs pas lha sku sogs sngar bzhin du grub par bsams la yang yang rtsal sbyangs/__nam 'chi ba'i dus la bab pa'i tshe/__rigs bdag bde chen zhing du gshegs par bsam pa'i mthar rtog pa gzhan gyis bar ma chod par 'od gsal 'jug par bya'o/__/gal te 'da' ka ma theb na bar do'i rnal 'byor ni/__da lta snang ba thams cad bar dor nges par byas te/__chags sdang rmongs gsum gyi rtog pa spangs la snang grag rig gsum lha sngags chos skur bsre ba'i nyams len dang ma bral na/__bar dor yang dran pas zin nas grol bar 'gyur la/__tha ma lam 'dir mos pas zhugs pa rnams kyang dad pa dam tshig rnam par dag pas rgyud sbyangs shing*/__smon lam gyis mtshams sbyar bas bde ba can dang pad+ma 'od sogs rang bzhin sprul sku'i zhing du dbugs 'byin zhing*/__lam gyi lhag ma myur du bgrod nas mchog gi dngos grub 'grub pa ni nges pa'o/__/zhes pa'ang mtsho skyes bla ma dgyes pa'i 'bangs mkhyen brtse'i dbang pos zab rgyas gdams pa'i snying po nyung ngur dril te sbyar ba'i dge bas 'gro kun sku gsum dbyer med pad+ma thod phreng gi go 'phang myur ba nyid du 'grub pa'i rgyur gyur cig/__